Evelina Anusauskaitė

Evelina Anusauskaitė-Young (g. 1989 m. lapkričio 1 d. Vilniuje) – Lietuvos dainininkė, muzikos atlikėja.

Biografija 
Tėvas Ričardas Anusauskas (g. 1958 m.), fotografas, menininkas, verslininkas, kai kurių Evelinos dainų tekstų ir muzikos autorius. Mama Jurga Anusauskienė (g. 1970 m.), muzikos prodiuserė, įvairių renginių organizatorė bei režisierė. 

Dainuoja nuo 7 metų. Dainas kuria lietuvių ir anglų kalbomis, dainoms taip pat kuria muziką. 3 metus lankė Vilniaus Alos Duchovos baleto studiją „Todes“. 2008 m. baigė Vilniaus Abraomo Kulviečio vidurinę mokyklą. Nuo 2010 m. studijuoja džiazo dainavimą Lietuvos muzikos ir teatro akademijos Džiazo katedroje.

Evelina yra dalyvavusi daugiau nei 300 koncertų Lietuvoje ir užsienyje. 2004 m. kovą, kartu su grupe „Kauno bigbendas“ dalyvavo džiazo festivalyje „Birštonas“. Dešimtajame – didžiausiame lietuviškos pramoginės muzikos festivalyje „Nida 2004” (tiesioginės transliacijos per LNK metu Evelinos sukurtą dainą „Mama" virš 50 žymiausių Lietuvos solistų ir grupių pripažino geriausia festivalio daina). 2005 m. kompaktinėje plokštelėje „Atlaužta Kalėdų duona“ (kartu su kitais žymiausiais Lietuvos atlikėjais kaip „Valstybinis Vilniaus kvartetas“, prof. Saulius Sondeckis ir Nacionalinės M. K. Čiurlionio menų gimnazijos orkestras, kamerinis jaunimo choras „Aidija“, vargonininkas B. Vasiliauskas, pianistas doc. A. Anusauskas ir kt.) įdainavo kalėdines giesmes.

2006 m. lapkričio mėn. „apšildė“ publiką prieš britų atlikėjo Seal koncertą Vilniuje. Su amerikiečiu dainininku Tino (JAV) įrašė du singlus.

2010 m. dalyvavo per TV3 rodomą muzikinį chorų konkursą Chorų karai su Sasha Son bei Šiaulių choru (1 sezonas). Taip pat 8 metus dalyvauja festivalyje „Slavianskyj bazar“ (Baltarusija). Muzikiniame projekte „Žvaigždžių duetai“ dainavo su Leonardu Pobedonoscevu Laimėjo 3-ią vietą. 2011 m. „Žvaigždžių duetuose“ dalyvavo su mama.

Vaidmenys 
 Miuziklas „Paryžiaus katedra“.
 2006 m. pop opera „Pasakų medis“ („Siemens arena“), atliko pagrindinės herojės Mergaitės vaidmenį
 Vaidybinis trumpametražis filmas „For Sale“, atliko pagrindinės herojės vaidmenį.
 2011 m. gruodžio 16-31d. Vilniaus, Kauno, Šiaulų, Panevėžio ir Klaipėdos arenose atliko Jurgos vaidmenį miuzikle „Velnio Nuotaką“.

Singlai

Pasiekimai 
16 tarptautinių, nacionalinių konkursų nugalėtoja ir laimėtoja:
 2002 m. Tarptautinis konkursas „Kalėdų karalystė”, 1 vieta; už aktyvų dalyvavimą apdovanota Prezidento Valdo Adamkaus „Metų žvaigždutės" nominacija, Kaunas
 2003 m. tarptautinis televizijos konkursas „Dzintara zvaigzne", „Grand Prix” apdovanojimas, Jurmala (Latvija)
 „Fidof“ konkursas „Golden star“ 2 vieta (už dainą „Mama“; Lietuvos Radijo renkamame populiariausių 2004 metų dainų dešimtuke ši daina užėmė penktąją poziciją), Bukareštas (Rumunija)
 Gruodžio mėn. tarptautinis konkursas Kaune „Kalėdų karalystė“, „Grand Prix“ apdovanojimas
 Konkursas „Canzoni dal mondo“, 3 vieta, netoli Neapolio, Italija
 „Fidof“ tarptautinis Nilo dainos konkursas (dalyvavo 50 vaikų ir paauglių iš 40 pasaulio šalių), „Grand Prix“, 2005 m., Kairas (Egiptas)
 Radiocentro muzikiniai apdovanojimai 2007 m., Geriausias debiutas
 2008 m. LNK muzikinis šou „Žvaigždžių duetai“, 3 vieta bei bronzinis mikrofonas (kartu su aktoriumi Leonardu Pobedonoscevu)
 Televizijos vaizdo klipų konkurse „Metų vaizdas“ klipas „Maski“ (muzikos, teksto ir idėjos autorius Ričardas Anusauskas) buvo pristatytas 4 nominacijoms, laimėjo 2 – „Žiūrovų vaizdą“ ir „Už geriausią režisūrą“ (klipas transliuojamas Baltarusijos, Rusijos televizijų kanaluose; festivalis „Славянсkij базар“ šį klipą naudojo festivalio reklamai).

Šaltiniai 

Lietuvos dainininkai